Soldaat in hof oor ammunisie | Maroela Media
Twee mans is in Phalaborwa in hegtenis geneem in verband met die onwettige besit van ammunisie (Foto: SAPD, Limpopo)
'n Lid van die Suid-Afrikaanse Nasionale Weermag (SANW) wat in hegtenis geneem is in verband met die onwettige besit van ammunisie, het Dinsdag in die landdroshof in Phalaborwa verskyn.
Santos Leon Congo (40) is Saterdag saam met Sambo Boye (44) van Senegal in Phalaborwa in hegtenis geneem.
"Die SANW-lid het met 'n sak in Spekboomstraat geloop. Die polisie het versoek om hom te deursoek waartydens beamptes beslag gelê het op 663 patrone vir 'n 7.63-geweer," het brig. Motlafela Mojapelo, woordvoerder van die polisie in Limpopo, gesê. "Die tweede man is op dieselfde dag by sy huis in hegtenis geneem nadat 17 patrone vir 'n 9mm-pistool in sy besit gevind is."
Die mans staan tereg op aanklag van die onwettige besit van ammunisie. Congo is vrygelaat op borgtog van R1 000. Hy moet weer op 10 Maart in die hof verskyn. Boye bly egter in aanhouding. Hy moet weer op 23 Januarie in die hof verskyn vir sy aansoek om borgtog.
Julle bedoel seker 7.62mm geweer amo.
Wonder aan wie word die wapens en ammunisie gesmous?
Daar is wel 7.63×51 ammunisie wat vir die mauser vervaardig word, maar ek dink die spesifieke soort is van die weermag en sal dan 7.62 wees vir die R1